钦定古今图书集成/明伦汇编/闺媛典/第204卷 > 陆镇妻严氏
## 钦定古今图书集成/明伦汇编/闺媛典/第204卷 > 陆镇妻严氏

按《乌程县志》：严氏，父缟尚书五世孙。氏早失母，不烦
训诫，克娴女事。适诸生陆镇，镇亡，哀毁欲绝。未几，翁
亦逝。岁洊饥，身任百忧，不以闻于姑。训两子每夜诵，
以纺绩相伴。邵宪副南闻而嘉之，有“白首三更泪，青
云万里心”之句。御史施疏请旌表，岁赐粟帛。年七十
一。主事唐枢铭其墓。